Á námskeiðinu verður farið yfir nýja persónuverndarlöggjöf sem tók gildi á vormánuðum 2018 . Áhersla verður lögð á að fara yfir þær helstu áskornir sem hafa mætt fyrirtækjum og stofnunum við innleiðingu á þessu breytta regluverki á undanförnum tveimur árum . Sérstök áhersla verður lögð á rafræna vöktun ( s.s. notkun myndavélaeftirlits og ökurita ) , varðveislutíma persónuupplýsinga , aðgangsbeiðnir einstaklinga , öryggisbresti og mat á áhrifum á persónuvernd . Þá verður farið yfir úrskurði Persónuverndar og annarra persónuverndarstofnana innan Evrópu sem endurspegla yfir hverju einstaklingar eru helst að kvarta . Þá verður farið yfir þær sektarákvarðanir sem fallið hafa á grundvelli þessa nýja regluverks frá gildistöku . Rík áhersla er lögð á það að hafa námskeiðið hagnýtt þannig að það nýtist persónuverndarfulltrúum og öðrum þeim sem hafa aðkomu að persónuverndarmálum . Vonast er eftir líflegum umræðum og spurningum til kennara . Í lok námskeiðsins er stefnt að því að þátttakendur geti tekið með sér hagnýtar upplýsingar um vinnslu persónuupplýsinga og nýtt hjá þeim fyrirtækjum og / eða stofnunum sem viðkomandi þátttakendur starfa hjá . Þátttakendur eiga þannig að eiga auðveldara með að forgangsraða verkefnum er tengjast vinnslu persónuupplýsinga og öðlast betri þekkingu á því hvernig skuli afgreiða slík mál , s.s. aðgangsbeiðnir og tilkynningar um öryggisbresti . Fyrir hverja er námskeiðið : Stjórnendur fyrirtækja og stofnana sem hafa með höndum vinnslu persónuupplýsinga Mannauðsstjóra Öryggisstjóra Innanhúslögfræðinga Verkefnastjóra og aðra sem hafa með vinnslu á persónuupplýsingum að gera Miðvikudaginn 26. febrúar 2020 frá kl. 9.00 - 12.00 . Flest stéttarfélög niðurgreiða hluta námskeiðsgjalda fyrir sína félagsmenn .